TARYBOS REGLAMENTAS (EB) Nr. 1660/2005
2005 m. spalio 6 d.
dėl protokolo, nustatančio 2005 m. sausio 1 d.-2010 m. gruodžio 31 d. laikotarpiui žvejybos galimybes ir finansinį įnašą, numatytus Europos ekonominės bendrijos ir Komorų Islamo Federacinės Respublikos susitarime dėl žvejybos Komorų vandenyse, sudarymo
EUROPOS SĄJUNGOS TARYBA,
atsižvelgdama į Europos Bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 3 dalies pirmąja pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Remdamosi Europos ekonominės bendrijos ir Komorų Islamo Federacinės Respublikos susitarimu dėl žvejybos Komorų vandenyse (2), abi šalys vedė derybas dėl dalinių pakeitimų ir papildymų, kurie turėtų būti įtraukti į tą susitarimą, pasibaigus toliau pridedamo protokolo galiojimui.
(2)
Pasibaigus deryboms, 2004 m. lapkričio 24 d. buvo parafuotas naujas protokolas, nustatantis 2005 m. sausio 1 d.-2010 m. gruodžio 31 d. laikotarpiui žvejybos galimybes ir finansinį įnašą, numatytus pirmiau minėtame susitarime.
(3)
Bendrijai tikslinga patvirtinti minėtą protokolą.
(4)
Yra svarbu nustatyti žvejybos galimybių paskirstymą tarp valstybių narių, remiantis įprastu žvejybos galimybių paskirstymu, numatytu žvejybos susitarime,
PRIĖMĖ ŠĮ REGLAMENTĄ:
1 straipsnis
Protokolas, nustatantis 2005 m. sausio 1 d.-2010 m. gruodžio 31 d. laikotarpiui žvejybos galimybes ir finansinį įnašą, numatytus Europos ekonominės bendrijos ir Komorų Islamo Federacinės Respublikos susitarime dėl žvejybos Komorų vandenyse, yra patvirtinamas Bendrijos vardu.
Protokolo tekstas yra pridedamas prie šio reglamento (3).
2 straipsnis
Protokole nurodytos žvejybos galimybės valstybėms narėms paskirstomos taip:
a)
tunų žvejybos seineriams:
Ispanija
:
21 laivas
Prancūzija
:
18 laivų
Italija
:
1 laivas;
b)
laivams, žvejojantiems paviršinėmis ūdomis:
Ispanija
:
12 laivų
Portugalija
:
5 laivai.
Jeigu šių valstybių narių paraiškomis licencijoms gauti nėra išnaudojamos visos protokolu nustatytos žvejybos galimybės, Komisija gali svarstyti bet kurios kitos valstybės narės paraiškas.
3 straipsnis
Valstybės narės, kurių laivai žvejoja pagal šį protokolą, praneša Komisijai apie kiekvieno Komorų žvejybos zonoje sugauto laimikio kiekius pagal Komisijos reglamentą (EB) Nr. 500/2001 (4).
4 straipsnis
Tarybos pirmininkas įgaliojamas paskirti asmenis, įgaliotus pasirašyti protokolą, įpareigojantį Bendriją.
5 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2005 m. spalio 6 d.